Jelaskan 2011 : Generasi Kedua dari S/mileage dalam bahasa melayu

Pada 29 Mei, laman sesawang rasmi S/mileage dan Tsunku pernah menyatakan di laman sosial Twitter "Dari mula penubuhan S/mileage, anggota kumpulannya akan berubah." Ujibakat untuk generasi kedua telah diadakan. Peserta ujibakat juga boleh melaluio ujibakat untuk Morning Musume dalam masa yang sama tetapi boleh memilih satu sahaja kumpulan jika melepasi kedua-dua ujibakat.

Pada 14 Ogos, lima bakal anggota S/mileage telah diumumkan semasa konsert Hello! Project 2011 ~Nippon no Mirai wa WOW WOW Live~. Mereka adalah Nakanishi Kana, Kosuga Fuyuka, dan Tamura Meimi, bersama-sama dua bekas anggota Hello! Pro Egg, Takeuchi Akari dan Katsuta Rina.

Pada 23 Ogos, Ogawa Saki telah mengumumkan bahawa beliau akan graduasi dari S/mileage dan  Hello! Project Pada 27 Ogos kerana ingin kembali ke sekolah seperti biasa.

Pada 10 September, Kosuga Fuyuka telah menarik diri kerana masalah kesihatan yang dialaminya. Juga diumumkan selepas beliau sembuh dari penyakitnya, beliau akan kembali sebagai Hello! Pro Egg.

Pada 18 September, telah diumumkan bahawa bakal anggota akan mengambil bahagian dalam "Egao Up Campaign!" (笑顔うpキャンペーン; Kempen Senyum) untuk menjadi anggota sebenar kumpulan S/mileage. Kempen tersebut untuk bertemu dengan orang awam dan menyuruh orang awam mengambil gambar mereka dan meminta memuat naik gambar tersebut dalam Twitter dan blog.

Pada 16 Oktober, telah diumumkan bahawa empat bakal anggota S/mileage akan menjadi anggota sebenar S/mileage. Pada 25 Oktober, Maeda Yuuka telah mengumumkan beliau akan graduasi dari S/mileage dan Hello! Project pada 31 Disember 2011. Yuuka juga menyatakan beliau ingin graduasi kerana ingin memenuhi impiannya untuk melangkah ke alam universiti.